CELEX: 22017D0526
Language: et
Date: 2015-09-25 00:00:00
Title: EMP ühiskomitee otsus nr 219/2015, 25. september 2015, millega muudetakse EMP lepingu V lisa „Tööjõu vaba liikumine“ [2017/526]

30.3.2017   
               
               
                  ET
               
               
                  Euroopa Liidu Teataja
               
               
                  L 85/41
               
            EMP ÜHISKOMITEE OTSUS
      nr 219/2015,
      25. september 2015,
      millega muudetakse EMP lepingu V lisa „Tööjõu vaba liikumine“ [2017/526]
      EMP ÜHISKOMITEE,
      võttes arvesse Euroopa Majanduspiirkonna lepingut (edaspidi „EMP leping“), eriti selle artiklit 98,
      ning arvestades järgmist:
      
                  (1)
               
               
                  EMP lepingusse tuleb inkorporeerida Euroopa Parlamendi ja nõukogu 16. aprilli 2014. aasta direktiiv 2014/54/EL meetmete kohta, mis lihtsustavad töötajate vaba liikumise raames töötajatele antud õiguste kasutamist (1).
               
            
                  (2)
               
               
                  Seetõttu tuleks EMP lepingu V lisa vastavalt muuta,
               
            ON VASTU VÕTNUD KÄESOLEVA OTSUSE:
      Artikkel 1
      EMP lepingu V lisa punkti 7 (kustutatud) järele lisatakse järgmine punkt:
      
         
                     „8.
                  
                  
                     
                        32014 L 0054: Euroopa Parlamendi ja nõukogu 16. aprilli 2014. aasta direktiiv 2014/54/EL meetmete kohta, mis lihtsustavad töötajate vaba liikumise raames töötajatele antud õiguste kasutamist (ELT L 128, 30.4.2014, lk 8).
                     Käesolevas lepingus loetakse selle direktiivi sätteid järgmises kohanduses:
                     
                                 a)
                              
                              
                                 sõnad „liidu kodanikud“ asendatakse sõnadega „ELi liikmesriikide ja EFTA riikide kodanikud“;
                              
                           
                                 b)
                              
                              
                                 sõnad „liidu töötajad“ asendatakse sõnaga „töötajad“;
                              
                           
                                 c)
                              
                              
                                 artiklites 1 ja 3 asendatakse sõnad „ELi toimimise lepingu artiklist 45“ sõnadega „EMP lepingu artiklist 28“;
                              
                           
                                 d)
                              
                              
                                 artiklis 4 asendatakse sõnad „töötajate vaba liikumist käsitlevate liidu eeskirjade“ sõnadega „töötajate vaba liikumist käsitlevate EMP lepingu kohaste eeskirjade“;
                              
                           
                                 e)
                              
                              
                                 artiklis 6 asendatakse sõnad „liidu õigusega“ sõnadega „EMP lepinguga“;
                              
                           
                                 f)
                              
                              
                                 artiklis 7 jäetakse sõnad „ELi toimimise lepingu artikliga 21 ja“ kohaldamata.“
                              
                           
               
      Artikkel 2
      Direktiivi 2014/54/EL islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
      Artikkel 3
      Käesolev otsus jõustub 26. septembril 2015, tingimusel et kõik EMP lepingu artikli 103 lõike 1 kohased teated on edastatud (*1).
      Artikkel 4
      Käesolev otsus avaldatakse Euroopa Liidu Teataja EMP osas ja EMP kaasandes.
      
         Brüssel, 25. september 2015
         
            
               EMP ühiskomitee nimel
            
            
               eesistuja
            
            Ingrid SCHULERUD
         
      
      
         (1)  ELT L 128, 30.4.2014, lk 8.
      
         (*1)  Põhiseadusest tulenevaid nõudeid ei ole nimetatud.